b"\n_START_ARTICLE_\nBorn to Make You Happy\n_START_SECTION_\nSestava\n_START_PARAGRAPH_\nPesem \xc2\xbbBorn to Make You Happy\xc2\xab\xc2\xa0je teen pop in dance-pop pesem, ki traja \xc5\xa1tiri minute in tri sekunde. Pesem je napisana v d-molu, vokali Britney Spears pa se raztezajo \xc4\x8dez eno oktavo, od F\xe2\x82\x83 do B\xe2\x82\x84. Besedilo pesmi govori o razmerju, ki ga dekle \xc5\xbeeli ponovno obuditi, saj ne razume, kje se jima je zalomilo in nazadnje spozna, da je bila \xc2\xbbne vem, kako naj \xc5\xbeivim brez tvoje ljubezni / rojena sem bila, da te osre\xc4\x8dim\xc2\xab. Pesem sestavlja procesija akordov Bm\xe2\x80\x93G\xe2\x80\x93D\xe2\x80\x93A.\n_START_SECTION_\nSprejem kritikov\n_START_PARAGRAPH_\nPesem \xc2\xbbBorn to Make You Happy\xc2\xab\xc2\xa0je s strani glasbenih kritikov prejela me\xc5\xa1ane ocene. Kyle Anderson iz MTV-ja je menil, da je celotna pesem \xc2\xbbnekoliko raztresena\xc2\xab, saj naj bi bilo besedilo \xc2\xbblahko dovolj sentimentalno, da ga \xc5\xa1estanjstletnica lahko razumela, hkrati pa Spearsova v celotni pesmi zveni, kot da bi se urila za gej\xc5\xa1o.\xc2\xab Craig MacInnis iz revije Hamilton Spectator je napisal:\xc2\xa0\xc2\xbb[V pesmi 'Born to Make You Happy'] protagonistka tako \xc4\x8dasti nekega fanta, da bi se tega sramovala celo  Tiffany.\xc2\xab Mike Ross iz revije Edmond Sun je napisal, da je \xc2\xbbsporo\xc4\x8dilo pesmi huj\xc5\xa1e od kupa sladkega ni\xc4\x8da. [...] Toliko o dekli\xc5\xa1ki mo\xc4\x8di.\xc2\xab Amanda Murray s spletne strani Sputnikmusic je menila, da je pesem \xc2\xbbBorn to Make You Happy\xc2\xab\xc2\xa0\xc2\xbbpovsem obi\xc4\x8dajna pesem, vendar je kljub temu ne pozabi\xc5\xa1 hitro,\xc2\xab Andy Petch-Jex s spletne strani musicOHM pa je menil, da je pesem \xc2\xbbzgodnja klasika.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nPesem \xc2\xbbBorn to Make You Happy\xc2\xab\xc2\xa0je u\xc5\xbeivala velik komercialni uspeh, saj se je med drugim uvrstila med prvih pet pesmi na glasbenih lestvicah v enajstih razli\xc4\x8dnih dr\xc5\xbeavah. V za\xc4\x8detku tedna 20. januarja 2000 je pesem pristala na vrhu irske glasbene lestvice, hkrati pa je 29. januarja 2000 prvo mesto zasedla tudi na  britanski lestvici. Pesem je za 200.000 prodanih kopij v Veliki Britaniji prejela srebrno certifikacijo s strani organizacije British Phonographic Industry (BPI). Pesem \xc2\xbbBorn to Make You Happy\xc2\xab\xc2\xa0je v tednu 23. decembra 1999 zasedla drugo mesto na evropski glasbeni lestvici in \xc4\x8detrto mesto na \xc5\xa1vedski glasbeni lestvici (tudi na slednji je nazadnje dosegel drugo mesto). Pesem je prejela platinasto certifikacijo s strani organizacije International Federation of the Phonographic Industry (IFPI) na \xc5\xa0vedskem, kjer se je prodalo 40.000 izvodov singla. V Nem\xc4\x8diji je pesem prejela zlato certifikacijo in zasedla tretje mesto na nem\xc5\xa1ki glasbeni lestvici. Najmanj\xc5\xa1i uspeh je pesem \xc2\xbbBorn to Make You Happy\xc2\xab\xc2\xa0po\xc5\xbeela v Franciji, kjer je na dr\xc5\xbeavni glasbeni lestvici zasedla deveto mesto, s strani organizacije Syndicat National de l'\xc3\x89dition Phonographique (SNEP) pa je prejela srebrno certifikacijo.\n_START_SECTION_\nVideospot\n_START_PARAGRAPH_\nVideospot za pesem \xc2\xbbBorn to Make You Happy\xc2\xab\xc2\xa0je re\xc5\xbeiral Billie Woodruff, produciralo pa je podjetje Geneva Films, koreografijo za ples pa je sestavil Wade Robson. Za\xc4\x8dne se s prizorom, v katerem Britney Spears spi v svoji sobi, prizor pa \xc5\xbee \xc4\x8dez nekaj sekund zbledi in prika\xc5\xbeejo se njene sanje. Na za\xc4\x8detku nosi svetle\xc4\x8do se srebrno obleko in sledi v modri in srebrni futuristi\xc4\x8dni sobi, kjer poje in hodi naokoli. Po tem delu videospota se Britney Spears zbudi na vrhu stolpnice, v kateri \xc5\xbeivi in pri\xc4\x8dne skupaj s \xc5\xa1e nekaj spremljevalnimi plesalci nastopati oble\xc4\x8dena v rde\xc4\x8do majico in \xc4\x8drno krilo. Po prvem plesu se znova poka\xc5\xbee Britney Spears, oble\xc4\x8dena v bela obla\xc4\x8dila in poje v sobi, o kateri je sanjala. \xc5\xa0e pred koncem videospota sanja, da je njena simpatija vstopila v sobo in jo opazila, nato pa par pri\xc4\x8dne s pretepom z blazinami, v katerem zmaga. Zadnji prizor poka\xc5\xbee Britney Spears med spanjem, tokrat z nasmehom na obrazu. \xc4\x8cez celoten videospot nastopajo\xc4\x8di izvajajo razne plesne to\xc4\x8dke.\n_START_SECTION_\nNastopi v \xc5\xbeivo\n_START_PARAGRAPH_\nS pesmijo \xc2\xbbBorn to Make You Happy\xc2\xab\xc2\xa0je Britney Spears nastopila na \xc5\xa1tirih turnejah. Na svoji prvi turneji, ...Baby One More Time Tour, je pesem zapela medtem ko je sedela na stopnicah, nastop s pesmijo, izveden na turneji, Crazy 2k Tour, pa je vklju\xc4\x8deval tudi plesno to\xc4\x8dko. Leta 2000 je Britney Spears na turneji Oops!... I Did It Again World Tour s pesmijo nastopila oble\xc4\x8dena v pi\xc5\xbeamo, nazadnje pa je skupaj s spremljevalnimi plesalci izvedla \xc5\xa1e kraj\xc5\xa1o plesno to\xc4\x8dko. S pesmijo \xc2\xbbBorn to Make You Happy\xc2\xab\xc2\xa0je nazadnje nastopila na turneji Dream Within a Dream Tour, kjer se je na odru prikazala iz velikanske glasbene skrinjice, oble\xc4\x8dena kot balerina. Pesem je izvedla po nastopu s pesmijo\xc2\xa0\xc2\xbbOverprotected\xc2\xab\xc2\xa0in pred nastopoma s pesmima\xc2\xa0\xc2\xbbLucky\xc2\xab\xc2\xa0in\xc2\xa0\xc2\xbbSometimes\xc2\xab."